wickkiey/tamil-wikipedia-chunked huggingface dataset:
# திருவலஞ்சுழி சேத்திரபாலர் கோயில்

## வரலாறு

உத்தம சோழன் ஆட்சிக் காலத்தில் திருவலஞ்சுழி வலஞ்சுழிநாதர் கோயிலில் உள்ளடக்கத் திருமேனியாய் சேத்திரபாலரை முதலாம் இராசராச சோழனின் பட்டத்தரசியான உலகமகாதேவி எனப்படும் தந்திசத்திவிடங்கி அமைத்தார். இராசராச சோழன் ஆட்சிக் கட்டிலில் ஏறிய அவரது ஆறாம் ஆட்சியாண்டில் உலகமகாதேவியால் இந்த சேத்திரபாலரை தனித் திருமுன் அமைக்கபட்டு கற்றளியாக எடுப்பித்தார் என கல்வெட்டுகள் வழியாக தெரிகிறது. இதுவே சாத்திரபாலருக்கு தமிழ்நாட்டில் எடுக்கபட்ட முதல் தனிக் கோயிலாகும். இராஜராஜ சோழனின் 25 ஆம் ஆட்சியாண்டைச் சேர்ந்த ஒரு கல்வெட்டு இக்கோயிலின் வடபுறச் சுவரில் உள்ளது. அதில்  
<blockquote>ஸ்ரீராஜராஜ தேவர் மகாதேவியார் தந்தி சக்தி விடங்கியாரான ஸ்ரீஒலோகமாதேவியார் உய்யக்கொண்டார் வளநாட்டுப் பாம்பூர் நாட்டுத் திருக்குடமூக்கின்பால் திருவலஞ்சுழி நாம் எடுப்பித்த திருக்கற்றளிப் பிள்ளையார் க்ஷேத்ரபால தேவர்கு...</blockquote>  
என்ற கல்வெட்டு வசகம் இதை எடுப்பித்தது குறித்து உள்ளது.
# அம்போலி புதர் தவளை

**அம்போலி புதர் தவளை** எனப் பொதுப் பெயரில் அழைக்கப்படும் *சூடோபிலாட்டசு அம்போலி* (*Pseudophilautus amboli*) மேற்குத் தொடர்ச்சி மலையில் காணப்படும் ஓர் அரிய வகைப் புதர் தவளை சிற்றினம் ஆகும். இது அம்போலியிலும் (மகாராட்டிராவில் உள்ள அம்பா வகை வட்டாரம்), அம்பா மற்றும் கருநாடகா கோட்டை பாறை, லோண்டா, ஜோக் நீர்வீழ்ச்சி-மவிங்குண்டி மற்றும் குத்ரேமுக்-மல்லேசுவரம் ஆகிய இடங்களில் காணப்படுகிறது.
# அம்போலி புதர் தவளை

## விளக்கம்

அம்போலி புதர் தவளை ஒரு சிறிய தவளை வகையாகும். இருப்பினும் இதன் உறவினர்களிடையே இது நடுத்தர அளவு முதல் பெரியது வரை உள்ளது. இந்தச் சிற்றினத்தின் நீளம் ஆண் தவளைகளில் பெண் தவளைகளில் ஆகும். ஆண் தவளைகள் பெரிய மற்றும் வெளிப்படையான குரல் பையினைக் கொண்டுள்ளது. இதனை ஓசை எழுப்பும் போது காணலாம். உடல் சற்று வலுவாக உள்ளது. விரல் நுனிகளின் வட்டுகள் மிகவும் விரிவடைந்து காணப்படும். செவிப்பறை அடர் பழுப்பு நிறத்தில் உள்ளது. தோள்பட்டை சீரான கரும் பழுப்பு நிறத்தில் உள்ளது. நுண்ணிய கரும் புள்ளிகளுடன் தொண்டை எலுமிச்சை மஞ்சள் நிறத்தில் காணப்படும்.
# அம்போலி புதர் தவளை

## வாழ்விடம்

அம்போலியில் இது பசுமையான வனப்பகுதிகளுக்கு அருகில் மிகவும் தொந்தரவு செய்யப்பட்ட பகுதிகளில் காணப்படுகிறது. இருப்பினும் இது முதன்மையாகப் பசுமையான காடுகளில் வாழ்கின்றதா இல்லையா என்பது தெரியவில்லை. இது நேரடி வளர்ச்சியின் மூலம் இனப்பெருக்கம் செய்கிறது .
# அம்போலி புதர் தவளை

## அச்சுறுத்தல்கள் மற்றும் பாதுகாப்பு நடவடிக்கைகள்

நகரமயமாக்கல் மற்றும் சுற்றுலா வளர்ச்சி காரணமாக வாழிட இழப்பு மற்றும் வாழிடத் துண்டாக்கம் இந்த இனங்களுக்கு பெரும் அச்சுறுத்தலாக உள்ளது. இது எந்தவொரு பாதுகாக்கப்பட்ட பகுதிகளிலும் காணப்படுவதாகத் தெரியவில்லை. இதனால் வாழிடப் பாதுகாப்பு அவசர முன்னுரிமையில் உள்ளது.
# வாழக்குளங்கரயில் காலித்

**வாழக்குளங்கரயில் காலித்** (*Vazhakkulangarayil Khalid*) அல்லது வி. காலித் (சூலை 1,1922-நவம்பர் 15,2017) ஒரு இந்திய நீதிபதி ஆவார். இவர் இந்திய உச்ச நீதிமன்றத்தின் நீதிபதியாகவும், ஜம்மு-காஷ்மீர் மாநிலத்தின் பொறுப்பு ஆளுநராகவும் பணியாற்றியுள்ளார்.
# வாழக்குளங்கரயில் காலித்

## தொழில்

காலித் கண்ணூர் நகராட்சி உயர்நிலைப் பள்ளி, தலச்சேரி அரசு பிரென்னன் கல்லூரி மற்றும் சென்னை மாநிலக் கல்லூரி ஆகியவற்றில் படித்தார். இவர் சென்னை சட்டக் கல்லூரியில் சட்டத்தில் தேர்ச்சி பெற்றார். சட்டப் படிப்பிற்குப் பிறகு கண்ணூர் முன்சிப் நீதிமன்றத்தில் தனது வழக்கறிஞர் பணியினைத் தொடங்கினார். பின்னர் 1948-இல் சென்னை உயர் நீதிமன்றத்திலும் கேரள உயர் நீதிமன்றத்திலும் வழக்கறிஞர் பணியினைத் தொடர்ந்தார். குற்றவியல், உரிமையியல் மற்றும் அரசியலமைப்பு விடயங்களில் பணியாற்றினார். 7 மார்ச் 1974 அன்று, காலித் கேரள உயர்நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் 1983 ஆகத்து 24 அன்று ஜம்மு-காஷ்மீர் உயர்நீதிமன்றத்தின் தலைமை நீதிபதி பதவியாகப் பணியமர்த்தப்பட்டார்..1984இல் ஜம்மு-காஷ்மீரின் தற்காலிக ஆளுநராக 12 நாட்கள் பணியாற்றினார். 1984ஆம் ஆண்டு சூன் 25ஆம் தேதி இந்திய உச்ச நீதிமன்றத்தின் நீதிபதியாக நியமிக்கப்பட்ட காலித், 1987ஆம் ஆண்டு சூன் 30ஆம் தேதி பதவியிலிருந்து ஓய்வு பெற்றார். சா பானோ பேகம் வழக்கில் நீதிபதி காலித் தனது தீர்ப்புக்காக அறியப்பட்டார்.
# வாழக்குளங்கரயில் காலித்

## மரணம்

காலித் தனது 95 வயதில் நவம்பர் 15,2017 அன்று காலமானார்.
# சூடோபிலாட்டசு சைலசு

**பக் மூக்கு புதர் தவளை** என்று அழைக்கப்படும் ***சூடோபிலாட்டசு சைலசு*** என்பது ராக்கோபோரிடே குடும்பத்தைச் சேர்ந்த ஒரு தவளை சிற்றினம் ஆகும். இது தெற்கு இலங்கையில் மட்டுமே காணப்படும் அகணிய உயிரி. ஓட்டன் சமவெளி தேசிய வனத்தில் (அகராபட்டானா மற்றும் ஹபுடலேவுக்கு அருகில்) காணப்படுவதாக அறியப்படுகிறது.  
இதன் இயற்கையான வாழிடங்கள் மூடிய விதானம் கொண்ட காடுகளாகும். ஆனால் இது திறந்த, மானுடவியல் வாழ்விடங்களிலும் காணப்படுகிறது. தேயிலைத் தோட்டங்களின் ஆக்கிரமிப்பு, விறகு சேகரிப்பு, மனிதக் குடியேற்றங்களை விரிவுபடுத்துதல், வேளாண்-வேதியியல் மாசுபாடு ஆகியவற்றால் அச்சுறுத்தப்படும் ஒரு சிற்றினமாகும், பக் மூக்கு புதர் தவளை.
# 45 ஆவது சதுரங்க ஒலிம்பியாடு

| 45-ஆவது சதுரங்க ஒலிம்பியாடு
45th Chess Olympiad |
| --- |
| 45-ஆவது சதுரங்க ஒலிம்பியாதின் சின்னம் |
**45-ஆவது சதுரங்க ஒலிம்பியாது** (*45th Chess Olympiad*, ) என்பது பன்னாட்டு சதுரங்கக் கூட்டமைப்பால் (பிடே) அங்கேரியின் புடாபெசுட் நகரில் 2024 செப்டம்பர் 10 முதல் 23 வரை ஏற்பாடு செய்யப்பட்ட ஒரு பன்னாட்டு சதுரங்கக் குழுப் போட்டியாகும். 1926 இல் 2-ஆவது அதிகாரப்பூர்வமற்ற சதுரங்க ஒலிம்பியாது போட்டிகளை நடத்திய அங்கேரி அதற்குப் பிறகு முதல் தடவையாக ஒலிம்பியாது போட்டிகளை 2024 இல் நடத்தியது.  
மொத்தம் 1,884 போட்டியாளர்கள் இதில் பங்குபற்றினர்: இவர்களில் 975 பேர் திறந்த சுற்றிலும், 909 பேர் பெண்கள் சுற்றிலும் விளையாடினர். 195 நாடுகளில் இருந்து 197 பதிவு செய்யப்பட்ட குழுக்கள் திறந்த சுற்றில் பங்குபற்றின, பெண்கள் சுற்றில் 181 நாடுகளில் இருந்து 183 குழுக்கள் பங்குபற்றின. இரு பிரிவுகளும் குழுப் பங்கேற்பு சாதனைகளை நிகழ்த்தின. பெண்கள் நிகழ்வில் பல தேசிய அணிகள் முதற்தடவையாகப் பங்கேற்றன. ஒரு வயதுக்குட்பட்ட குழந்தைகளுடன் பல வீரர்கள் விளையாட முடிவு செய்தனர், இது பிடே மகளிர் ஆணையத்தால் நடத்தப்படும் "தேசியப் பெண் குழு முன்முயற்சி", "செஸ்மொம்" (*ChessMom*) நிகழ்ச்சிகளின் விளைவாகும். பாலின சமத்துவத்தை உறுதி செய்தல், குழந்தைப் பராமரிப்பு வழங்குவதை ஆதரித்தல் ஆகியன இவற்றில் சில. கூடுதலாக, இரண்டு பிரிவுகளிலும் ஏதிலி அணிகள் பங்கேற்ற முதல் சதுரங்க ஒலிம்பியாது இதுவாகும். பிடேயின் அகதிகளுக்கான முன்முயற்சியின் மூலம் "பாதுகாப்பிற்கான சதுரங்கம்" முயற்சிகள் இதற்குக் காரணம். நிகழ்வின் தலைமை நடுவராக சிலோவாக்கியாவின் பன்னாட்டு நடுவர் இவான் சிரோவி இருந்தார்.  
2022 பெண்கள் போட்டியில் ஒரு வெண்கலப் பதக்கத்தை வென்ற பிறகு, சதுரங்க ஒலிம்பியாதில் நாட்டின் முதல் ஒட்டுமொத்த வெற்றிகளான திறந்த, மற்றும் பெண்கள் ஆகிய இரண்டிலும் இந்தியா தங்கப் பதக்கத்தை வென்றது. 2018 க்குப் பிறகு ஒரே நாடு இரண்டு பிரிவுகளிலும் தங்கம் வென்றது இதுவே முதல் முறையாகும். மேலும் முன்னாள் சோவியத் ஒன்றியம், சீனா ஆகியவற்றிற்குப் பிறகு இந்தியா அவ்வாறு செய்த மூன்றாவது நாடு ஆனது. இந்தியாவின் குகேசு தொம்மராஜு 3056 என்ற செயல்திறன் மதிப்பீட்டில் (10 புள்ளிகளில் 9 புள்ளிகளைப் பெற்றார்) திறந்த நிகழ்வில் ஒரு தனிப்பட்ட வீரருக்கான அதிகபட்ச செயல்திறனைக் கொண்டிருந்தார். இசுரேலிய வீராங்கனையான தானா கொச்சாவி பெண்கள் நிகழ்வில் 2676 என்ற செயல்திறன் மதிப்பீட்டில் மிக உயர்ந்த தனிப்பட்ட செயல்திறனைக் கொண்டிருந்தார் (இவர் சாத்தியமான 8 புள்ளிகளில் 8 புள்ளிகளைப் பெற்றார்).  
95வது பிடே மாநாடும் இந்த ஒலிம்பியாது போட்டியின் போது நடந்தது, அதில் பிடே-யின் பொதுச் சபை உருசிய, பெலாருசிய வீரர்கள் மீதான தடையை உறுதிசெய்தது.
# 45 ஆவது சதுரங்க ஒலிம்பியாடு

## பங்கேற்ற அணிகள்

| 45-ஆவது ஒலிம்பியாதில் பங்கேற்ற அணிகள் |  |
| --- | --- |
| * **
*
*
*
*
* **
*
*
*
*
*
*
*
*
*
*
*
* **
*
*
*
*
*
*
*
*
*
* **
*
* **
*
*
*
*
*
*
*
*
*
*
* **
*
*
*
*
*
*
*
*
*
*
*
*
*
*
*
*
*
*
*
* **
*
*
*
* **
*
*
*
*
*
*
*
*
*
*
*
*
*
* (host nation)
* Hungary B
* Hungary C
*
*
*
*
*
*
* **
*
*
*
*
*
*
*
*
*
*
*
*
*
*
*
*
*
*
*
*
*
* **
*
*
*
*
*
*
*
*
*
*
*
*
*
*
*
* **
*
*
*
* (நெதர்லாந்து அண்டிலிசு)
*
*
*
*
*
*
*
*
*
*
*
* **
*
*
*
*
*
*
* **
* Refugee Team
*
* ****
*
*
*
*
* **
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* **
*
* | } |
# 45 ஆவது சதுரங்க ஒலிம்பியாடு

## திறந்த சுற்று முடிவுகள்

**இறுதி நிலைகள்**  
| **** | **குகேஷ், பிரக்ஞானந்தா, அர்ஜுன், விதித், அரிகிருஷ்ணா** | **2753** | **21** |  |  |
| --- | --- | --- | --- | --- | --- |
| கருவானா, சோ, டொமிங்கெசு, அரோனியான், ரொப்சன் | 2757 | 17 | 395.0 |  |  |
| அப்துசத்தோரவ், யக்குபோயெவ், சிந்தாரொவ், வொக்கீதொவ், வகீதொவ் | 2690 | 17 | 387.0 |  |  |
| 4 | திங் லிரேன், வெய் யீ, யூ யாங்கி, பூ சியாங்கி, வாங் யூ | 2724 | 17 | 379.5 |  |
| 5 | பிரெத்கி, சரானா, இந்திச், மார்க்குசு, இவீச் | 2649 | 17 | 360.5 |  |
| 6 | மர்த்திரோசியான், சாந்த் சார்க்சியான், சர்கீசியான், ஒவ்கானிசியான், கிரிகோரியான் | 2645 | 17 | 335.0 |  |
| 7 | கெய்மர், கொலார்சு, புளூபாம், தோன்சென்கோ, சுவான் | 2667 | 16 | 354.5 |  |
| 8 | சுலைமான்லி, அபாசொவ், மமேதொவ், மமெதியாரொவ், முராத்லி | 2657 | 16 | 351.0 |  |
| 9 | பெதோசியெவ், தெம்சென்கோ, சூபெல்ச், செபேனிக், லாவ்ரென்சிச் | 2576 | 16 | 341.5 |  |
| 10 | சிரோவ், அந்தோன் கிஜாரோ, பலேஜோ பொன்சு, பிச்சோட், சந்தோசு லத்தாசா | 2654 | 16 | 339.0 | } |
# 45 ஆவது சதுரங்க ஒலிம்பியாடு

## பெண்கள் பிரிவு முடிவுகள்

**இறுதி நிலைகள்**  
| **** | **ஹரிகா, வைசாலி, திவ்யா, வந்திகா, தானியா** | **2467** | **19** |  |  |
| --- | --- | --- | --- | --- | --- |
| அசபாயெவா, கமலிதேனொவா, பலபாயெவா, நுர்மான், கைர்பெக்கோவா | 2373 | 18 |  |  |  |
| தொக்கிர்சோனவா, யிப், குரூஷ், லீ, சத்தோன்சுக்கி | 2387 | 17 | 418.0 |  |  |
| 4 | கதெமால்சாரியே, கார்சியா மார்ட்டின், வேகா, மத்னாத்சே, கல்செட்டா ரூயிசு | 2375 | 17 | 402.0 |  |
| 5 | எல். மிக்கிரிச்சியான், எம். மிக்கிரிச்ச்யான், டேனியலியன், சர்கிசியான், கபோயான் | 2363 | 17 | 391.0 |  |
| 6 | சக்னீத்சே, ஜவாக்கிசுவிலி, பத்சியாசுவிலி, கொத்தெனாசுவிலி, மெலியா | 2462 | 17 | 388.0 |  |
| 7 | சூ ஜைனர், சோங் யூக்கின், குவோ கி, நி சுகுன், லூ லியோயி | 2416 | 16 | 434.0 |  |
| 8 | ஒசுமாக், உசேனினா, பூக்சா, கபோனென்கோ, தொலுகானோவா | 2400 | 16 | 355.5 |  |
| 9 | கசுலீன்சுகயா, சோக்கோ, மால்த்சேவ்சுகயா, கியோல்பாசா, சிலிவிக்கா | 2422 | 16 | 352.0 |  |
| 10 | இசுடெபானோவா, சலிமோவா, ராதேவா, கிராசுதேவா, பெய்சேவா | 2355 | 16 | 348.5 | } |
# சதீஷ் ஜார்கிஹோலி

**சதீஷ் ஜார்கிஹோலி** (*Satish Jarkiholi*) (பிறப்பு: 1 சூன் 1962), கர்நாடக முதலமைச்சர் சித்தராமையா தலைமையிலான கர்நாடக அரசின் பொதுப்பணிப் பணித்துறை அமைச்சரும், இந்திய தேசிய காங்கிரசு கட்சியின் அரசியல்வாதியும் ஆவார்.இவர் 2024 கர்நாடக சட்டமன்றத் தேர்தலில் பெல்காம் மாவட்டத்திலுள்ள யமகணமரடி சட்டமன்றத் தொகுதியிலிருந்து பழங்குடியின தனித் தொகுதி) யிலிருந்து கர்நாடக சட்டமன்ற உறுப்பினராக தேர்ந்தெடுக்கப்பட்டவர்.  
முன்னர் இவர் மதச்சார்பற்ற ஜனதா தளம் கட்சியில் இருந்த போது. முதலமைச்சர் எச். டி. குமாரசாமி அமைச்சரவையில் வனம் & சுற்றுச்சூழல் துறையின் துணை அமைச்சராக பணியாற்றியவர்.. சித்தராமையா முதலாவது அமைச்சரவையில் இவர் சிறு தொழில்கள் மற்றும் ஆயத்தீர்வை அமைச்சராக இருந்தவர். இவர் பட்டியல் பழங்குடி சமூகத்தைச் சேர்ந்தவர்.
# மலேசிய சுற்றுலா காவல் துறை

**மலேசிய சுற்றுலா காவல் துறை** (மலாய்: *Polis Pelancong Malaysia*; ஆங்கிலம்: *Malaysian Tourist Police*; சீனம்: 马来西亚旅游警察) என்பது அரச மலேசிய காவல் துறையின் சிறப்புப் பிரிவு ஆகும் அமைப்பாகும். இதன் தலைமையகம் கோலாலம்பூர் மாநகரில் புக்கிட் அமான் வளாகத்தில் உள்ளது.  
உள்ளூர்ச் சட்டதிட்டங்கள்; உள்ளூர்ச் சமூகத்தின் பழக்க வழக்கங்கள், உள்ளூர்ப் பண்பாடு; மற்றும் உள்ளூர் இடங்கள் பற்றிய தகவல்களை சுற்றுலாப் பயணிகளுக்கும், பார்வையாளர்களுக்கும் வழங்குவது இந்தத் துறையின் முதன்மை நோக்கமாகும்.
# மலேசிய சுற்றுலா காவல் துறை

## பொது

மலேசிய சுற்றுலா காவல் துறையின் சீருடைகள் அடர் நீல நிறத்திலும்; தொப்பியின் உச்சி வெள்ளை நிறத்திலும் இருக்கும். இடது சட்டைப்பையின் முத்திரைப் பட்டையில் **i** *(information)* எனும் எழுத்து பதிக்கப்பட்டு இருக்கும். இது "தகவல்" என்பதற்கான பன்னாட்டுக் குறியீட்டைக் குறிப்பதாகும்.
# மலேசிய சுற்றுலா காவல் துறை

## வரலாறு

மலேசிய சுற்றுலா காவல் துறை 1985-ஆம் ஆண்டில் அரச மலேசிய காவல் துறையினால் நிறுவப்பட்டது. காவல்துறைக் கண்காணிப்பாளர் ஒருவர் அந்தத் துறைக்குத் தலைமை தாங்கினார்.  
சுற்றுலாப் பயணிகள் வரும் பகுதிகளில், குற்றச் சம்பவங்களைத் தடுக்க சுற்றுலா காவல் துறையினர் பெரிதும் உதவினர்.
# மலேசிய சுற்றுலா காவல் துறை

## அமைப்பு

கோலாலம்பூரில், தினசரி காவல் பணியை மேற்கொள்வதற்கும்; சுற்றுலாப் பயணிகள் மற்றும் உள்ளூர் சமூகத்தினரிடையே குற்றச் சம்பவங்களைத் தடுப்பதற்கும்; நான்கு குழுக்கள் நிறுவப்பட்டுள்ளன. அந்த நான்கு காவல் பணிக் குழுக்கள்:  
- நடைக் காவல் குழு - *(Walking Patrol)*
- விசையுந்து காவல் குழு - *(Motorcycle Patrol)*
- மிதிவண்டி காவல் குழு - *(Bicycle Patrol)*
- சுற்றுப்பணி காவல் குழு - *(Patrol Car Crew)*
# இந்திய உயர்கல்வி நிறுவனம்

யில் கட்டப்பட்ட இந்திய உயர்கல்வி நிறுவனத்தின் கட்டிடம்]]  
**இந்திய உயர்கல்வி நிறுவனம்** (*Indian Institute of Advanced Study* (சுருக்கமாக:**IIAS**), இந்தியாவின் இமாச்சலப் பிரதேசம் மாநிலத் தலைநகரான சிம்லா நகரத்தில் உள்ள குடியரசுத் தலைவர் இல்ல வளாகத்தில் அமைந்துள்ளது ஆய்வுப் படிப்புகளுக்கான இந்நிறுவனம் 20 அக்டோபர் 1965 முதல் செயல்படுகிறது.
இது இந்திய அரசின் கல்வி அமைச்சகத்தின் கீழ் இயங்குகிறது.
# இந்திய உயர்கல்வி நிறுவனம்

## வரலாறு மற்றும் நிறுவுதல்

இந்நிறுவனம் 6 அக்டோபர் 1964 அன்று பதிவு செய்யப்பட்டது. இந்தியக் குடியரசுத் தலைவர் சர்வபள்ளி இராதாகிருஷ்ணன் இந்நிறுவனத்தை முறைப்படி 20 அக்டோபர் 1965 அன்று திறந்து வைத்தார். இதன் முதல் இயக்குநர் நிகரஞ்சன் ராய் ஆவார்.
# இந்திய உயர்கல்வி நிறுவனம்

## ஆய்வுப் பிரிவுகள்

- மனிதநேயப் படிப்புகள்
- கலைகள் மற்றும் அழகியல்
- இலக்கியங்களின் ஒப்பீட்டு ஆய்வு
- சமயம் மற்றும் தத்துவம்
- சமூக அறிவியல்கள்
- மேம்பாட்டு ஆய்வு
- அரசியல் நிறுவனங்களின் ஒப்பீட்டு ஆய்வு
- வரலாற்றுக் கண்ணோட்டத்தில் சமூக-பொருளாதார மற்றும் சமூக-கலாச்சார உருவாக்கம் .
- இயற்கை மற்றும் வாழ்க்கை அறிவியல்
- அறிவியல் மற்றும் தொழில்நுட்பத்தின் அரசு கொள்கைகள் வகுத்தல்
- அறிவியல், தொழில்நுட்பம் மற்றும் மேம்பாடு
- முறைகள் மற்றும் நுட்பங்கள்.
# இந்திய உயர்கல்வி நிறுவனம்

## உதவித் தொகை

இந்நிறுவனத்தில் ஆய்வு மேற்கொள்ளும் மாணவர்களுக்கு குறைந்த பட்சம் ஆறு மாதங்கள் வரையும்; அதிகபட்சம் இரண்டு ஆண்டுகளுக்கு உதவித் தொகை வழங்கப்படுகிறது.
# இந்திய உயர்கல்வி நிறுவனம்

## படக்காட்சிகள்

இந்திய உயர் கல்வி நிறுவனத்தின் கட்டிடங்கள்
# மலேசிய உள்துறை அமைச்சர்

**மலேசிய உள்துறை அமைச்சர்** (ஆங்கிலம்: *Minister of Home Affairs of Malaysia*; மலாய்: *Menteri Dalam Negeri Malaysia*) என்பவர் மலேசிய அரசாங்கத்தின் உள்துறை அமைச்சின் தலைமைப் பொறுப்பில் உள்ள அமைச்சர் ஆவார்.  
மலேசிய உள்துறை அமைச்சர் நிர்வகிக்கும் மலேசிய உள்துறை அமைச்சு என்பது மலேசியாவின் உள்துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (*Federal Government Administrative Centre*) உள்ளது.  
சட்ட அமலாக்கம் (*Law Enforcement*), பொது பாதுகாப்பு (*Public Security*), பொது ஒழுங்கு முறை (*Public Order*), மக்கள் தொகை பதிவு ஆவணங்கள் (*Population Registry*) ஆகிய முக்கியமான பொறுப்புகளுக்கு இந்த அமைச்சு முதலிடம் வழங்குகிறது.
# மலேசிய உள்துறை அமைச்சர்

## அமைப்பு

- **உள்துறை அமைச்சர்**
- **துணை அமைச்சர்**
- **இரண்டாவது துணை அமைச்சர்**
- **பொதுச் செயலாளர்**
- பொதுச் செயலாளரின் அதிகாரத்தின் கீழ்
- சட்ட ஆலோசகர் அலுவலகம்
- உள் தணிக்கை பிரிவு
- உத்திசார் திட்டமிடல் பிரிவு
- நிறுமத் தொடர்புப் பிரிவு
- ஒழுங்கமைவுப் பிரிவு
- **துணைப் பொதுச் செயலாளர்** (**கொள்கை மற்றும் அமலாக்கம்**)
- குடிவரவு விவகாரப் பிரிவு
- தேசியப் பதிவு மற்றும் சங்கங்கள் பிரிவு
- வெளிநாட்டுப் பணியாளர் மேலாண்மைப் பிரிவு
- மலேசியாவின் பொதுப் பாதுகாப்பு நிறுவனம்
- தேசிய உத்திசார் அலுவலகம்
- ஆட்கடத்தல் எதிர்ப்பு பிரிவு
- புலம்பெயர்ந்தோர் கடத்தல் எதிர்ப்புப் பிரிவு
- பன்னாட்டு உறவுகள் பிரிவு
- **துணைப் பொதுச் செயலாளர்** (**பாதுகாப்பு**)
- திரைப்படத் தணிக்கை மற்றும் அமலாக்கப் பிரிவு
- அச்சு வெளியீடு கட்டுப்பாட்டு பிரிவு
- பாதுகாப்பு மற்றும் பொது ஒழுங்கு பிரிவு
- சிறைகள் பிரிவு
- போதைப்பொருள் எதிர்ப்புப் பிரிவு
- பொது பாதுகாப்புப் பிரிவு
- தேசிய முக்கிய முடிவுகள் பகுதி பிரிவு
- காவல்துறை மற்றும் எல்லைப் பாதுகாப்பு பிரிவு
- சிறைவிடுப்பு மன்றச் செயலகம்
- குற்றவியல் தடுப்பு வாரியச் செயலகம்
- பயங்கரவாதத் தடுப்பு வாரியச் செயலகம்
- **துணைப் பொதுச் செயலாளர்** (**மேலாண்மை**)
- **மூத்த துணைச் செயலாளர்** (**மேலாண்மை**)
- மனித வள மேலாண்மை பிரிவு
- தகவல் மேலாண்மை பிரிவு
- மேலாண்மை சேவைகள் மற்றும் சொத்துப் பிரிவு
- நாடாளுமன்றம் மற்றும் அமைச்சரவைப் பிரிவு
- காவல்துறை ஆணையச் செயலகம்
- **மூத்த துணைச் செயலாளர்** (**மேம்பாடு மற்றும் கொள்முதல்**)
- நிதிப் பிரிவு
- கணக்குப் பிரிவு
- கொள்முதல் பிரிவு
- மேம்பாட்டுப் பிரிவு
# மலேசிய உள்துறை அமைச்சர்

## அமைச்சர்களின் பட்டியல்

### உள்துறை அமைச்சர்கள்

மலேசிய உள்துறை அமைச்சர்களாகப் பின்வரும் நபர்கள் பணியாற்றி உள்ளனர்.  
**அரசியல் கட்சிகள்:**  
| துங்கு அப்துல் ரகுமான்
<small>(I)</small> |
| --- |
# சிறந்த கலை இயக்குநருக்கான தமிழக அரசின் திரைப்பட விருது

**சிறந்த கலை இயக்குநருக்கான தமிழ்நாடு அரசு திரைப்பட விருது** (*Tamil Nadu State Film Award for Best Art Director*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் தொழில்நுட்ப ரீதியில் செயல்படும் கலைஞர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்..
# சிறந்த கலை இயக்குநருக்கான தமிழக அரசின் திரைப்பட விருது

## பட்டியல்

| ஆண்டு | கலை இயக்குநர் | படம் |
| --- | --- | --- |
| பி. நாகராஜன் | *பாட்டி சொல்லைத் தட்டாதே* |  |
| மோகனம் | *புதிய பாதை* |  |
| பி. சலம் | *உலகம் பிறந்தது எனக்காக*, *நடிகன்* |  |
| தோட்டா தரணி | *தளபதி* |  |
| பி. சலம் | *அண்ணாமலை*, *பாண்டியன்* |  |
| பி. சலம் | *வால்டர் வெற்றிவேல்* |  |
| தோட்டா தரணி | *காதலன்* |  |
| பிரபாகரன் | *புள்ளகுட்டிக்காரன்* |  |
| டி. இராஜன் | *கறுப்பு ரோஜா* |  |
| ஜி.கே | *அருணாச்சலம்* |  |
| மோகன் ராஜேந்திரன் | *சிம்மராசி* |  |
| பி. கிருஷ்ணமூர்த்தி | *சங்கமம்* |  |
| மணி ராஜ்
பி. கிருஷ்ணமூர்த்தி | *தெனாலி*  
*வானவில்* |  |
| பிரபாகரன் | *சந்திரமுகி*, *சிருங்காரம்* |  |
| பி. கிருஷ்ணமூர்த்தி | *இம்சை அரசன் 23ம் புலிகேசி* |  |
| தோட்டா தரணி | *சிவாஜி* |  |
| ராஜீவன் | *வாரணம் ஆயிரம்* |  |
| வி. செல்வகுமார் | *பேராண்மை* |  |
| டி. சந்தானம் | *பசங்க 2* |  |
# சிறிய புள்ளி கழுகு

**சிறிய புள்ளி கழுகு** (*கிளாங்கா பொமாரினா-Clanga pomarina*) ஒரு பெரிய கிழக்கு ஐரோப்பியக் கொன்றுண்ணி பறவை ஆகும். அனைத்து வழக்கமான கழுகுகளைப் போலவே, இது *அசிப்பிட்ரிடே* குடும்பத்தைச் சேர்ந்தது. வழக்கமான கழுகுகள் பெரும்பாலும் *பியூட்டியோசு*, கடல் கழுகு மற்றும் பிற பெரிய அசிபிட்ரிடேவுடன் ஒன்றிணைக்கப்படுகின்றன. ஆனால் மிகச் சமீபத்தில் இவை நம்பப்பட்டதை விட மெல்லிய *அசிபிட்ரைன்* பருந்துகளிலிருந்து வேறுபடுவது போல் தோன்றுகிறது.
# சிறிய புள்ளி கழுகு

## விளக்கம்

இது ஒரு நடுத்தர அளவிலான கழுகு. சுமார் 60 செமீ (24 அங்குல நீளமும் 150 செமீ (59 அங்குலம்) இறக்கை நீட்டமும் கொண்டது. இதன் தலை மற்றும் இறக்கைகள் வெளிர் பழுப்பு நிறத்தில் காணப்படும். பொதுவாக அடர் நிற இறகுகளுடன் வேறுபடுகின்றன. இவற்றின் தலையும் அலகும் சிறியவை. வழக்கமாக, மேல் இறக்கைகளில் ஒரு வெள்ளை இணைப்பு காணப்படும். மேலும் முதிர்ச்சியடைந்த பறவைகளின் பிட்டத்தில் தெளிவான வெள்ளை நிறத்தில் ஆங்கில எழுத்தான "வி" போன்று தோற்றமுடைய புள்ளிகள் காணப்படும். ஆனால் இத்தகைய தோற்றம் பெரும் புள்ளிக் கழுகுகளில் காணப்படுவதில்லை.  
இளம் பறவைகளில் இறக்கைகளில் வேறுபாடு குறைவாகவே காணப்படும். ஆனால் பறத்தலுக்கான இறக்கைகளில் வெள்ளை புள்ளிகள் காணப்படுகின்றன. இது பெரிய புள்ளி கழுகு இளம் வயதினரிடமிருந்து வேறுபடுகிறது. இதில் இறக்கை மறைக்கப்பட்ட புள்ளிகளும் நுரை வண்ணக் கழுத்து இணைப்பும் உள்ளது.  
இதனுடைய அழைப்பு நாயின் ஓலம் போன்று *யிப்* என உள்ளது.
# சிறிய புள்ளி கழுகு

## வகைப்பாடும் பரிணாமமும்

முன்பு இந்தியத் துணை இனமாக கருதப்பட்ட இப்பறவைகள் இப்போது ஒரு தனிச் சிற்றினமாகக் கருதப்படுகின்றன. இந்தியப் புள்ளி கழுகு (*Clanga hastata*) மிகவும் தனித்துவமானதும் உருவவியல், நடத்தை, சுற்றுச்சூழல் மற்றும் டி. என். ஏ. வரிசை தரவுகளால் வேறுபடுத்தக்கூடியதாக உள்ளது. ஐரோப்பிய வகைப்பாட்டின் படி பெரிய புள்ளி கழுகுடன் நெருக்கமாக உள்ளது. இவற்றின் பொதுவான மூதாதையர் மத்திய பிளோசீனைச் சார்ந்த, சுமார் 36 லட்சம் ஆண்டுகளுக்கு முன்பு,
# சிறிய புள்ளி கழுகு

## நடத்தையும் சூழலியலும்

சிறிய புள்ளி கழுகு இதன் பரவலில் வடமேற்குப் பகுதியில் பல ஆண்டுகளுக்கு இடையில் தொடர்ந்து இடைவெளி நிலப்பரப்புகளைப் பயன்படுத்துகிறது. பிராந்தியங்களுக்கு இடையிலான தூரங்கள் இப்பகுதி முழுவதும் வேறுபடுகின்றன. இருப்பினும் இது இனப்பெருக்கச் சாத்தியக் கூறுடன் தொடர்புடையது என்று கண்டறியப்படவில்லை. இப்பகுதி முழுவதும் இனப்பெருக்கச் சாத்தியத்தில் ஒத்திசைவான மாறுபாடுகளுக்குப் பதிலாக, காலநிலை ஏற்ற இறக்கங்கள் அல்லது இரைகள் கிடைப்பது போன்ற பெரிய அளவிலான காரணிகளால் இக்கழுகுகள் பாதிக்கப்படுகின்றன என்பதைக் குறிக்கிறது. சிறிய புள்ளி கழுகு ஒன்று முதல் மூன்று வரையிலான, வெள்ளை நிறத்தில் மஞ்சள் புள்ளிகளுடன் கூடிய முட்டைகளை மரத்தில் உள்ள கூடுகளில் இடுகிறது. மிக அதிகமான இரை காணப்படும் இனப்பெருக்கப் பருவங்களில் ஒன்றுக்கு மேற்பட்ட இளம் குஞ்சுகள் காணப்படும். இருப்பினும் பெண் கழுகு முதல் முட்டை இடப்பட்டவுடனே அடைகாக்கத் தொடங்குகிறது. இதனால் முதலில் பொரிக்கும் குஞ்சு தனக்குப் பின்னர் பொரிக்கும் குஞ்சுகளைவிடப் பெரியதாக இருப்பதால், அவற்றைவிட வேகமாக வளர்வதுடன் இளம் குஞ்சுகளைக் கொன்று சாப்பிடவும் செய்கின்றன.
# சித்தோர்கார் மக்களவைத் தொகுதி

**சித்தோர்கார் மக்களவைத் தொகுதி** (*Chittorgarh Lok Sabha constituency*) இந்தியாவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.
# சித்தோர்கார் மக்களவைத் தொகுதி

## சட்டமன்றத் தொகுதிகள்

தற்போது, சித்தோர்கார் மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை:
| 154 | மாவ்லி | உதய்பூர் | புசுகர் லால் தாங்கி | இதேகா | பாஜக |
| --- | --- | --- | --- | --- | --- |
| 155 | வல்லப்நகர் | உதைலால் தாங்கி | பாஜக | பாஜக |  |
| 167 | கப்பாசன் (ப.இ.) | சித்தோர்கார் | அர்ஜுன் லால் ஜிங்கர் | பாஜக | பாஜக |
| 168 | துவங்குங்கள் | சுரேஷ் தாகர் | பாஜக | பாஜக |  |
| 169 | சித்தோர்கார் | சந்திரபன் சிங் ஆகா | சுயேச்சை | பாஜக |  |
| 170 | நிம்பாகோரா | ஸ்ரீசந்த் கிரிப்லானி | பாஜக | பாஜக |  |
| 171 | பாரி சத்ரி | கௌதம் குமார் | பாஜக | பாஜக |  |
| 172 | பிரதாப்கர் (ப.கு.) | கேமந்த் மீனா | பாஜக | பாஜக | } |
# சித்தோர்கார் மக்களவைத் தொகுதி

## நாடாளுமன்ற உறுப்பினர்கள்

| 1952 | உமாசங்கர் திரிவேதி | பாரதிய ஜனசங்கம் |
| --- | --- | --- |
| 1957 | மாணிக்ய லால் வர்மா | இந்திய தேசிய காங்கிரசு |
| 1962 |  |  |
| 1967 | ஓங்கர் லால் போக்ரா |  |
| 1971 | பிஸ்வநாத் ஜுன்ஜுன்வாலா | பாரதிய ஜனசங்கம் |
| 1977 | சியாம் சுந்தர் சோமானி | ஜனதா கட்சி |
| 1980 | நிர்மலா குமாரி சேக்தாவத் | இந்திய தேசிய காங்கிரஸ் (ஐ.) |
| 1984 | இந்திய தேசிய காங்கிரசு |  |
| 1989 | மகேந்திர சிங் மேவார் | பாரதிய ஜனதா கட்சி |
| 1991 | ஜஸ்வந்த் சிங் |  |
| 1996 |  |  |
| 1998 | உதய் லால் அஞ்சனா | இந்திய தேசிய காங்கிரசு |
| 1999 | ஸ்ரீசந்த் கிரிப்லானி | பாரதிய ஜனதா கட்சி |
| 2004 |  |  |
| 2009 | கிரிஜா வியாஸ் | இந்திய தேசிய காங்கிரசு |
| 2014 | சந்திர பிரகாசு ஜோசி | பாரதிய ஜனதா கட்சி |
| 2019 |  |  |
| 2024 | } |  |
# தகுபதி புரந்தேசுவரி

**தகுபதி புரந்தேசுவரி** (Daggubati Purandeswari) (பிறப்பு 22 ஏப்ரல் 1959) ஆந்திரப் பிரதேச மாநிலத்தைச் சேர்ந்த ஒரு இந்திய அரசியல்வாதி ஆவார். இவர் ஆந்திர பிரதேசத்தின் பாரதிய ஜனதா கட்சியின் தலைவர் ஆவார். இவர் ராஜமுந்திரி மக்களவைத் தொகுதியின் நாடாளுமன்ற உறுப்பினராவார்.
# தகுபதி புரந்தேசுவரி

## ஆரம்ப வாழ்க்கை

இவர் 22 ஏப்ரல் 1959 இல் என் . டி . ராமராவ் பசவதாரகம் தம்பதிகளுக்கு பிறந்தார். இவரது கணவர் தகுபதி வெங்கடேசுவர ராவ் ஆவார் சந்திரபாபு நாயுடுவின் மனைவி சாரா புவனேசுவரி இவரது சகோதரி ஆவார்.
# தகுபதி புரந்தேசுவரி

## அரசியல் வாழ்க்கை

புரந்தேசுவரி 2003 இல் பாரதிய ஜனதா கட்சியின் ஆந்திர மாநிலத் தலைவரானார்.
# மலேசிய உள்ளூராட்சி மேம்பாட்டு அமைச்சர்

**மலேசிய உள்ளூராட்சி மேம்பாட்டு அமைச்சர்** (ஆங்கிலம்: *Minister of Housing and Local Government of Malaysia*; மலாய்: *Menteri Pembangunan dan Kerajaan Tempatan Malaysia*) என்பவர் மலேசிய அரசாங்கத்தின் உள்ளூராட்சி மேம்பாட்டு அமைச்சின் தலைமைப் பொறுப்பில் உள்ள அமைச்சர் ஆவார்.  
மலேசிய உள்ளூராட்சி மேம்பாட்டு அமைச்சர் நிர்வகிக்கும் மலேசிய உள்ளூராட்சி மேம்பாட்டு அமைச்சு என்பது மலேசியாவின் உள்ளூராட்சி மேம்பாட்டுத் துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (*Federal Government Administrative Centre*) உள்ளது.  
நகர்ப்புற நல்வாழ்வு (*Urban Well-being*); வீட்டுவசதி (*Housing*); உள்ளூர் அரசாங்கம் (*Local Government*); தீயணைப்பு மீட்பு (*Fire and Rescue*) ஆகிய முக்கியமான பொறுப்புகளுக்கு இந்த அமைச்சு முதலிடம் வழங்குகிறது.
# மலேசிய உள்ளூராட்சி மேம்பாட்டு அமைச்சர்

## அமைப்பு

- **உள்ளூராட்சி மேம்பாட்டு அமைச்சர்**
- **உள்ளூராட்சி மேம்பாட்டு துணை அமைச்சர்**
- **பொது செயலாளர்**
- பொதுச் செயலாளரின் அதிகாரத்தின் கீழ்
- சட்டப் பிரிவு (*Legal Advisor Office*)
- நிறுமத் தொடர்பு பிரிவு (*Corporate Communication Unit*)
- உள் தணிக்கை பிரிவு (*Internal Audit Division*)
- சிறப்புச் செயல்நிறைவு காட்டி பிரிவு (*Key Performance Indicator Unit*)
- ஒழுங்கமைவு பிரிவு (*Integrity Unit*)
- **துணைப் பொதுச் செயலாளர்** (**கொள்கை மற்றும் மேம்பாடு**)
- திட்ட மேம்பாடு மற்றும் செயல்படுத்தல் பிரிவு (*Project Development and Implementation Division*)
- கொள்கை மற்றும் ஆய்வாளர் பிரிவு (*Policy and Inspectorate Division*)
- கொள்கை மற்றும் பன்னாட்டு உறவுகள் பிரிவு (*Policy and International Relations Division*)
- **துணைப் பொதுச் செயலாளர்** (**நகர்ப்புற நல்வாழ்வு**) (**Urban Wellbeing**)
- நகர்ப்புற நல்வாழ்வு பிரிவு (*Urban Wellbeing Division*)
- நகரமயமாக்கல் சேவை பிரிவு (*Urbanization Service Division*)
- பணம் கொடுப்பவர்கள் மற்றும் அடகு வைப்பவர்கள் பிரிவு (*Moneylenders and Pawnbrokers Division*)
- **துணைப் பொதுச் செயலாளர்** (**மேலாண்மை**) (**Management**)
- நிதி மற்றும் கொள்முதல் பிரிவு (*Finance and Procurement Division*)
- தகவல் தொழில்நுட்ப பிரிவு (*Information Technology Division*)
- மேலாண்மை சேவைகள் பிரிவு (*Management Services Division*)
- மனிதவளப் பிரிவு (*Human Resources Division*)
- கணக்கு பிரிவு (*Account Division*)
# மலேசிய உள்ளூராட்சி மேம்பாட்டு அமைச்சர்

## அமைச்சர்களின் பட்டியல்

### உள்துறை அமைச்சர்கள்

மலேசிய உள்ளூராட்சி மேம்பாட்டு அமைச்சர்களாகப் பின்வரும் நபர்கள் பணியாற்றி உள்ளனர்.  
| # | பெயர் | பதவி காலம் |  |
| --- | --- | --- | --- |
| **1** | காவ் காய் போ
(Khaw Kai Boh) | 2 மே 1964 - 3 ஜூன் 1968 |  |
| **2** | ஓங் கீ குய்
(Ong Kee Hui) | 9 பிப்ரவரி 1971 - 4 மார்ச் 1976 |  |
| **3** | துன் மைக்கல் சென்
(Tun Michael Chen Wing Sum) | 9 ஏப்ரல் 1974 - 1 நவம்பர் 1975 |  |
| **4** | அசான் அட்ச்லி முகமட் அர்சாட்
(Hassan Adli Mohd Arshad) | 5 மார்ச் 1976 - 27 சூலை 1978 |  |
| **5** | நியோ இ பான்
(Neo Yee Pan) | 15 செப்டம்பர் 1979 - 15 ஆகஸ்டு 1985 |  |
| **6** | சான் சியாங் சன்
(Chan Siang Sun) | 7 சனவரி 1986 - 10 ஆகஸ்டு 1986 |  |
| **7** | டத்தோ ஸ்ரீ நிங் செங் கியாட்
(Dato' Ng Cheng Kiat) | 27 அக்டோபர் 1986 - 13 சூன் 1989 |  |
| **8** | டான் ஸ்ரீ லீ கிம் சாய்
(Tan Sri Lee Kim Sai) | 14 ஆகஸ்டு 1989 - 26 அக்டோபர் 1990 |  |
| **9** | டான் ஸ்ரீ திங் சிவு போ
(Tan Sri Dr. Ting Chew Peh) | 27 அக்டோபர் 1990 - 14 டிசம்பர் 1999 |  |
| **10** | டான் ஸ்ரீ ஓங் கா திங்
(Tan Sri Ong Ka Ting) | 15 டிசம்பர் 1999 - 8 மார்ச் 2008 |  |
| **11** | டத்தோ ஸ்ரீ ஓங் கா சுவான்
(Dato' Seri Ong Ka Chuan) | 9 மார்ச் 2008 - 10 ஏப்ரல் 2009 |  |
| **12** | டான் ஸ்ரீ கோங் சோ கா
(Tan Sri Kong Cho Ha) | 10 ஏப்ரல் 2009 - சூன் 2009 |  |
| **13** | டான் ஸ்ரீ சோர் சி ஹியூங்
(Tan Sri Chor Chee Heung) | சூன் 2010 - மே 2013 |  |
| **14** | டத்தோ அப்துல் ரகுமான் டாலான்
(Datuk Abdul Rahman Dahlan) | மே 2013 - 2016 |  |
| **15** | டான் ஸ்ரீ நோ ஒமார்
(Tan Sri Noh Omar) | 2016 - 10 மே 2018 |  |
| **16** | சுரைடா கமாருதீன்
(Zuraida Kamaruddin) | 21 மே 2018 - 16 ஆகஸ்டு 2021 |  |
| **17** | ரிசால் மெரிக்கான் நைனா முகமது
(Reezal Merican Bin Naina Merican) | 30 ஆகஸ்டு 2021 - 19 நவம்பர் 2022 |  |
| **18** | நிகா கோர் மிங்
(Nga Kor Ming) | 3 திசம்பர் 2022 - தற்போது வரையில் | } |
# இராகுல் கசுவான்

**இராகுல் கசுவான்** *(Rahul Kaswan*; பிறப்பு 20 சனவரி 1977) என்பவர் இராசத்தானின் சுருவைச் சேர்ந்த இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2014 முதல் சுரு மக்களவைத் தொகுதியின் மக்களவை உறுப்பினராக இருந்து வருகின்றார். இவர் இந்திய தேசிய காங்கிரசின் உறுப்பினர் ஆவார்.
# இராகுல் கசுவான்

## தனிப்பட்ட வாழ்க்கை

கசுவான் நான்கு முறை நாடாளுமன்ற உறுப்பினராகப் பதவி வகித்த இராம் சிங் கசுவானின் மகனும், முன்னாள் நாடாளுமன்ற உறுப்பினர் தீப் சந்த் கசுவானுடைய பேரனும் ஆவார்.  
2019ஆம் ஆண்டு மீண்டும் இதே தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். 2024 இந்திய பொதுத் தேர்தலுக்கு முன்பு இவர் மார்ச் 11 அன்று இந்திய தேசிய காங்கிரசில் சேர்ந்தார். அரசியல் காரணங்களைச் சுட்டிக்காட்டி பாரதிய ஜனதா கட்சியிலிருந்து விலகினார். இராசத்தானின் சுரு மக்களவைத் தொகுதியில் இரண்டு வாய்ப்பு அளித்த பிரதமர் நரேந்திர மோடி கட்சித் தலைவர்களுக்கு இவர் நன்றி தெரிவித்தார். இத்தேர்தலில் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்றார்.
# பினாங்கு இந்தியர்

## வரலாறு.

ஏற்கனவே 1790களில், பிரான்சிஸ் லைட், சுலியாக்களை (அதாவது, இந்தியாவின் கோரமண்டல் கடற்கரை சேர்ந்த மக்கள்) பினாங்கில் கடைக்காரர்களாகவும் விவசாயத் தொழிலாளர்களாகவும் குறிப்பிடுகிறார்.  
ஒவ்வொரு ஆண்டும் சுமார் இரண்டாயிரம் ஆண்கள் இந்த முறையில் வேலைக்கு வந்ததாக லைட் மதிப்பிட்டார். இருப்பினும், சீனர்களுக்கு மாறாக, இந்த தொழிலாளர்கள் பினாங்கில் ஒரு நிரந்தர குடியேற்றத்தை உருவாக்கவில்லை.  
அவர்கள், பணத்தை மிச்சப்படுத்த நீண்ட நேரம் வேலை செய்வார்கள், பின்னர் தென்னிந்தியா உள்ள தங்கள் குடும்பங்களுக்குத் திரும்புவார்கள். புலம்பெயர்ந்தோர் குழுவில் ஆதி திராவிடர் என்ற தமிழ் நாட்டின் உட்பகுதிகளில் தோன்றிய வறிய தொழிலாளர்கள் குழுவும், தங்கள் தாயகத்தில் போதிய வேலை இல்லாததால், உயிர்வாழ்வதற்காக வெளிநாடுகளுக்குச் சென்ற ஆந்திர தேச தொழிலாளர்களும் அடங்குவர்.  
பெரும்பாலும் முசுலிம்களாக இருந்த மலபாரிகள் என்றும் அழைக்கப்படும் மலபார்கள் பினாங்கிற்கு குற்றவாளிகளாக கொண்டு வரப்பட்டனர். அவர்கள் பினாங்கில் சாலைகள் மற்றும் அரசு கட்டிடங்களை கட்டியதாக அறியப்பட்டது. மலபாரிகள் பினாங்கிற்கு குடிபெயர்ந்ததால் பினாங்கில் கம்புங் காகா மற்றும் கம்புங் மலபார் போன்ற இடங்கள் இருந்தன.  
இந்திய புலம்பெயர்ந்தோரின் மற்றொரு வர்க்கம் காவிரி டெல்டா பகுதிகளைச் சேர்ந்த (மெட்ராஸின் சிவகங்கை மாவட்டத்தைச் சேர்ந்த 'நாட்டுக்கோட்டை செட்டியர்கள்' என்று அழைக்கப்படும்) ஒரு வர்க்க மக்கள், அவர்கள் தொழில் ரீதியாக பணக்காரர்களாக இருந்தனர். பினாங்கு மற்றும் தோட்டங்கள் வளர்ந்த பிற இடங்களில் அவர்கள் இருந்ததால் வணிகர்கள், சுரங்கத் தொழிலாளர்கள் மற்றும் தோட்டக்காரர்களுக்கு உதவினர், ஏனெனில் இந்த செட்டியர்கள் எந்தவொரு பயனுள்ள வங்கிகளும் இல்லாத நிலையில் தேவையான பணி மூலதனத்தை முன்னேற்றிக்கொண்டிருந்தனர். பினாங்கில் பணப் பொருளாதாரத்தை உருவாக்குவதற்கான தனது திட்டத்தின் ஒரு பகுதியாக செட்டியார் சமூகத்தினரின் இடம்பெயர்வையும் லைட் ஊக்குவித்தார்.  
தமிழ் புலம்பெயர்ந்தோரைப் போலல்லாமல், வடக்கு கோரமண்டல் கடற்கரை தெலுங்கு குடியேறியவர்கள் குடும்பங்களாக பினாங்கிற்கு வந்தனர். இந்த காரணத்திற்காக, பலர் தங்கள் பணி காலம் முடிந்ததும் வெளியேறவில்லை, மாறாக தோட்டங்களில் அல்லது வணிகர்களாக தொடர்ந்து பணியாற்றினர். மலாய் தோட்டங்களில் பணிபுரிந்த தென்னிந்தியர்களில் நான்கில் மூன்று பங்கு பேர் இந்தியாவுக்குத் திரும்பினர், அவர்களில் கிட்டத்தட்ட அனைவரும் தமிழர்கள்தான்.  
மலேசியாவை ஆக்கிரமித்ததன் விளைவாக, மியான்மர் ரயில் கட்டுமானத்திற்கான அடிமைத் தொழிலாளர்களுக்காக வந்த ஒரு குறிப்பிட்ட காலத்திற்குள் பர்மாவில் மலேசியா மற்றும் பர்மாவைச் சேர்ந்த சுமார் 150,000 + இந்தியத் தமிழர்களை ஜப்பானியர்கள் கொன்றனர்.  
ஒளியில் தொடங்கி, பினாங்கு மத மற்றும் இன சகிப்புத்தன்மையின் பாரம்பரியத்தை பெருமைப்படுத்தியது. அனைத்து இனங்களும் அந்தந்த மத நம்பிக்கையை கடைப்பிடிக்க முடிந்தது, இதனால் பல இன சமூகத்தில் சமூக ஸ்திரத்தன்மை அடையப்பட்டது.
# பினாங்கு இந்தியர்

## மொழி

பினாங்கில் இந்தியர்கள் பேசும் முக்கிய மொழி மலேசிய தமிழ் பேச்சுவழக்கு ஆகும், இது நாட்டின் அதிகாரப்பூர்வ மற்றும் தேசிய மொழியான மலேசிய மொழிக்கு கூடுதலாகும் (ஆங்கிலமும் பரவலாக பேசப்பட்டு புரிந்து கொள்ளப்படுகிறது). தமிழ் தவிர, தெலுங்கு, மலையாளம்மலையாளம் பஞ்சாபி மொழிகளும் தெலுங்கு, மலையாளஂ மற்றும் பஞ்சாபி சமூகத்தினரால் பேசப்படுகின்றன. இந்திய வம்சாவளியைச் சேர்ந்த இந்திய, மலாய் மற்றும் அரபு கலப்பு வம்சாவளியை சேர்ந்த முஸ்லீம் கிரியோல் இனக்குழுவான ஜாவி பேரனகன் இனத்தவர் பெரும்பாலும் ஆங்கிலத்துடன் மலாய் மொழியை தங்கள் முதல் மொழியாகப் பயன்படுத்துகின்றனர். மமக் என்று அழைக்கப்படும் இந்திய முஸ்லிம்களின் மற்றொரு தனித்துவமான குழு பினாங்கு மலாய் (பெலட் உத்தரா) மாறுபாட்டை தங்கள் முதல் மற்றும் அன்றாட மொழியாகப் பயன்படுத்துகிறது. வரலாற்று ரீதியாக, மாண்டரின் மற்றும் ஆங்கில பயன்பாடு உயர்வதற்கு முன்பு பினாங்கு ஹொக்கியன் பினாங்கு மொழியின் ஒரு மொழியாக குறிப்பிடப்பட்டது. பினாங்கு ஹொக்கியன் இன்னும் பினாங்கு இந்திய சமூகத்தின் சில உறுப்பினர்களால் குறிப்பாக தெரு விற்பனையாளர்களால் பயன்படுத்தப்படுகிறது.
# பினாங்கு இந்தியர்

## சேர்ந்த இடம்

மலேசியாவின் ஜார்ஜ் டவுன் நகரில் உள்ள லிட்டில் இந்தியா, மலேசியாவில் உள்ள ஒரு நன்கு அறியப்பட்ட இந்திய உறைவிடமாகும். இது லெபு குயின், லெபு சுலியா மற்றும் மார்க்கெட் ஸ்ட்ரீட்டைச் சுற்றியுள்ள பகுதியை உள்ளடக்கியது. பினாங்கு பாரம்பரிய மண்டலத்தின் மையத்திலும், அருகிலுள்ள பினாங்கின் முக்கிய நிதி மையத்திலும் அமைந்துள்ள பீச் ஸ்ட்ரீட், உள்ளூர் மற்றும் சர்வதேச சுற்றுலாப் பயணிகளிடையே பினாங்கில் மிகவும் பிரபலமான மற்றும் குறிப்பிடத்தக்க ஷாப்பிங் இடமாக திகழ்கிறது.
# பினாங்கு இந்தியர்

## கலாச்சாரம்

, பினாங்கு, 1937.]]
பினாங்கில் உள்ள இந்திய சமூகம் குறிப்பாக உணவு வகைகள், திருவிழாக்கள் மற்றும் மத நடைமுறைகள் ஆகிய துறைகளில் குறிப்பிடத்தக்க கலாச்சார பங்களிப்புகளைச் செய்துள்ளது. பினாங்கு அதன் மாறுபட்ட உணவு கலாச்சாரத்திற்கு பெயர் பெற்றது, மேலும் இந்திய உணவுகள், குறிப்பாக தமிழ் மற்றும் மலையாள வம்சாவளியைச் சேர்ந்தவை பரவலாக விரும்பப்படுகின்றன. தீபாவளி, தைப்பூசம் மற்றும் பொங்கல் போன்ற திருவிழாக்கள் உற்சாகத்துடன் கொண்டாடப்படுகின்றன, இது பினாங்கின் பன்முக கலாச்சார திரைச்சீலைக்கு பங்களிக்கிறது.
# பினாங்கு இந்தியர்

## கலாச்சாரம்

### திருவிழா

பாலிக் புலாவில் ஒரு இந்திய ஊர்வலம் (இடதுபுறத்தில்).]]
பினாங்கின் மிகப்பெரிய திருவிழாக்களில் ஒன்று தைப்பூசம் என்று அழைக்கப்படும் இந்து மதத் திருவிழா ஆகும். தைப்பூசம் பகவான் முருகனுக்கு அர்ப்பணிக்கப்பட்டுள்ளது. 'விளக்குகளின் திருவிழா' என்று அழைக்கப்படும் தீபாவளி, அனைத்து இந்துக்களாலும் கொண்டாடப்படும் மற்றொரு பெரிய இந்து பண்டிகையாகும். வழக்கமாக ஜனவரி 13 முதல் 16 வரை நடைபெறும் பொங்கல் பண்டிகையை தமிழர்கள் கொண்டாடுகிறார்கள்.  
மகர சங்கராந்தி என்று அழைக்கப்படும் இதேபோன்ற கொண்டாட்டங்கள் பெரும்பாலான பிற இந்திய சமூகங்களால் கொண்டாடப்படுகின்றன, பஞ்சாபியர்கள் அவற்றை லோஹ்ரி என்று அழைக்கிறார்கள். அதேசமயம் இந்திய கிறிஸ்தவர்கள் கிறிஸ்துமஸ் தினத்தையும் புனித வெள்ளியையும் கொண்டாடுகிறார்கள்.  
இந்திய முசுலிம்கள், ஜாவி பெரனாக்கன்கள் மற்றும் மாமாகள் தங்கள் மலாய் இன சகாக்களைப் போன்ற நாட்டின் பிற முசுலீம் குழுக்களுடன் ஈத் அல் ஃபித்ர் மற்றும் ஈத் அல் ஆதாவைக் கொண்டாடுகிறார்கள்.
# பினாங்கு இந்தியர்

## கல்வி

மலாயாவில் (இப்போது மலேசியா) உள்ள முதல் தமிழ்க் கல்வியியல் பள்ளிகள், தொழிலாளர் குறியீட்டு அடிப்படையில் பினாங்கில் நிறுவப்பட்டது. 2014-ல், பினாங்கு அரசு, மலேசியாவில் பினாங்கில் உள்ள முதல் தமிழ்க் கல்வியியல் உயர்தரம் பள்ளி திறக்க ஒரு மசோதாவைக் கொண்டு வந்தது. ஆனால் அரசியல் காரணங்களுக்காக இந்த முன்மொழிவு மைய அரசால் நிராகரிக்கப்பட்டது.  
பினாங்கில் ஆங்கில ஆசிரியர்களின் பெரும்பாலும் இந்திய மலேசியர்கள் ஆக உள்ளனர். சட்டம் மற்றும் மருத்துவம் இந்திய குடும்பங்கள் ஆழ்ந்துகொண்ட career விருப்பமாகவே இருந்தாலும், இப்போது இளம் இந்தியர்கள் பொறியியல், நிதி மற்றும் தொழில்முனைவோர்கள் போன்ற பிற துறைகளில் செல்ல முயற்சிக்கின்றனர்..
# பினாங்கு இந்தியர்

## குறிப்பிடத்தக்க பினாங்கு இந்தியர்கள்

- அப்துல் மாலிக் மைடின் (1975-மலேசிய தனி நீச்சல் வீரர்) 2003 ஆகஸ்ட் 3 அன்று ஆங்கிலக் கால்வாயைக் கடந்து சென்ற முதல் மலேசிய மற்றும் தென்கிழக்கு ஆசியர் என்ற பெருமையை அவர் பெற்றார்.
- பிஷன் சிங் ராம் சிங் (1944-2006), மலேசிய சமூக ஆர்வலர் மற்றும் சுற்றுச்சூழல் ஆர்வலர்.
- செசில் ராஜேந்திரன் (1941-மலேசிய கவிஞர் மற்றும் வழக்கறிஞர்)
- டேவிட் ஆறுமுகம், அல்லீகேட்ஸ் இசைக்குழுவின் நிறுவன உறுப்பினர்கள்.
- டெபோரா பிரியா ஹென்றி (1985-) மிஸ் மலேசியா 2007 (அயர்லாந்து மற்றும் இந்திய வம்சாவளியைச் சேர்ந்தவர்)
- ஃபைசா எலாய் (1982-மலேசிய நடிகை (பஞ்சாபி, தாய் மற்றும் மலாய் வம்சாவளியைச் சேர்ந்தவர்)
- கோபிந்த் சிங் தியோ (1973-) பிரபல மலேசிய வழக்கறிஞரும் அரசியல்வாதியும், சிலாங்கூர், புச்சோங்கின் நாடாளுமன்ற உறுப்பினரும் ஆவார்.
- ஜகதீப் சிங் தியோ (1971-1971) வழக்கறிஞர் மற்றும் ஜனநாயக நடவடிக்கைக் கட்சி (மலேசிய சட்டமன்ற உறுப்பினர், டாட்டோ கேரமத், பினாங்கு).
- கர்பால் சிங் (1940-2014), மலேசிய முன்னாள் வழக்கறிஞர் மற்றும் அரசியல்வாதி
- கிஷ்வா அம்பிகாபதி (1990-1990) முதல் ஆசிய தலைவர், காமன்வெல்த் இளைஞர் கவுன்சில் மற்றும் ராயல் மேஸ் தாங்கி ராணி இரண்டாம் எலிசபெத் 90 வது பிறந்த நாள்
- கிருஷ்ணமூர்த்தி முனியந்தி (1980-மலேசிய கிரிக்கெட் வீரர்)
- லோகநாதன் ஆறுமுகம் (1952-2007), அல்லீகேட்ஸ் இசைக்குழுவின் நிறுவன உறுப்பினர்கள்.
- எம். மனோகரன் (1959-மலேசிய அரசியல்வாதி)
- நிக்கோல் டேவிட் (1983-1983) உலக நம்பர் 1 ஸ்குவாஷ் வீரர் (இந்திய மற்றும் சீன வம்சாவளியைச் சேர்ந்தவர்)
- ஜி. பழனிவேல் (1949-) இயற்கை வளங்கள் மற்றும் சுற்றுச்சூழல் அமைச்சர் மற்றும் மலேசிய இந்திய காங்கிரஸின் தற்போதைய தலைவர்.
- பீட்டர் பிரகாஸ் (1926-2014), மலேசிய இசையமைப்பாளர் மற்றும் இசைக்கலைஞர்
- டி. எஸ். ராமநாதன், ஜார்ஜ் டவுன் நகரின் முதல் மேயர் மற்றும் மலாயா தொழிலாளர் கட்சி நிறுவனர்
- ராம்கர்பால் சிங், மலேசிய வழக்கறிஞர் மற்றும் அரசியல்வாதி
- சையத் தாஜுதீன் (1943-மலேசியா) நன்கு அறியப்பட்ட ஓவியர்
- மலேசியாவை பிரதிநிதித்துவப்படுத்தும் தொழில்முறை ஸ்குவாஷ் வீராங்கனை வனேசா ராஜ்
- வனிதா இம்ரான், நடிகை மற்றும் தொலைக்காட்சி தொகுப்பாளர்
- எஸ். வீனோட் (1988-மலேசிய கால்பந்து வீரர்.
- விஜய் ஈஸ்வரன் (1960-மலேசிய தொழிலதிபர்)
- எஸ். கே. சுந்தரம் (மலேசிய தொழிலதிபர்)
- டாக்டர் ஜெகஜீவா ராவ் சுப்பா ராவ், மகப்பேறியல் மற்றும் மகளிர் மருத்துவ ஆலோசகர், 2010 ஆம் ஆண்டில் ஆஸ்திரேலியாவின் தொடக்க பிரதம மந்திரி ஆசியா முயற்சி விருதைப் பெற்ற முதல் நபர்.
# புரோமோயிருபுளோரோமீத்தேன்

**புரோமோயிருபுளோரோமீத்தேன்** (*Bromodifluoromethane*) என்பது CHBrF<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆலோன் என்ற பெயராலும் அழைக்கப்படும் இச்சேர்மம் வாயு நிலையில் உள்ளது. டிரை ஆலோமெத்தேன் அல்லது ஐதரோபுரோமோபுளோரோகார்பன் என்று வகைப்படுத்தப்படுகிறது.
# புரோமோயிருபுளோரோமீத்தேன்

## தயாரிப்பு

இருபுரோமோயிருபுளோரோமீத்தேன் சேர்மத்துடன் ஐதரசனைச் சேர்த்து 400-600 பாகை செல்சியசு வெப்பநிலையில் வினைபுரியச் செய்தால் புரோமோயிருபுளோரோமீத்தேன் உருவாகிறது.  
மாறுநிலைப்புள்ளி தரவு: *T*<sub>c</sub> = 138.83&nbsp;°செல்சியசு (411.98கெல்வின்); p<sub>c</sub> = 5.2மெகாபாசுக்கல் (51.32பார்); *V*<sub>c</sub> = 0.275டெசிமீட்டர்<sup>3</sup>·மோல்<sup>−1</sup>.
# புரோமோயிருபுளோரோமீத்தேன்

## பயன்பாடுகள்

புரோமோயிருபுளோரோமீத்தேன் ஒரு குளிரூட்டியாகவும் தீயை அணைக்கும் கருவிகளிலும் பயன்படுத்தப்பட்டது. இது ஓசோன் சிதைவு சாத்தியமுள்ள ODP = 0.74 மதிப்பு கொண்ட ஒரு வகை ஓசோனை குறைக்கும் பொருளாகும். எனவே 1996 ஆம் ஆண்டு எடுக்கப்பட்ட மாண்ட்ரீல் நெறிமுறை இச்சேர்மத்தை தடை செய்தது.
# புரோமோபெண்டமீன்கோபால்ட்டு(III) புரோமைடு

**புரோமோபெண்டமீன்கோபால்ட்டு(III) புரோமைடு** (*Bromopentaamminecobalt(III) bromide*) என்பது [Co(NH<sub>3</sub>)<sub>5</sub>Br]<sup>2+</sup> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒருங்கிணைவுச் சேர்மமான கோபால்ட்டின் இருபுரோமைடு உப்பாக இது வகைப்படுத்தப்படுகிறது. ஊதா நிறத்துடன் நீரில் கரையக்கூடிய திடப்பொருளாக இச்சேர்மம் உள்ளது. ஒத்த குளோரோபெண்டமீன்கோபால்ட்டு(III) குளோரைடு நன்கு அறியப்பட்ட ஒரு வேதிப்பொருளாகும்.
# புரோமோபெண்டமீன்கோபால்ட்டு(III) புரோமைடு

## தயாரிப்பு

நீரிய அம்மோனியாவில் கோபால்ட்டு(II) உப்புகளின் கரைசலை ஆக்சிசனேற்றம் செய்து புரோமோபெண்டமீன்கோபால்ட்டு(III) புரோமைடு தயாரிக்கப்படுகிறது.  
:2 CoBr<sub>2</sub> + 8 NH<sub>3</sub> + 2 NH<sub>4</sub>Br + H<sub>2</sub>O<sub>2</sub> → 2 [Co(NH<sub>3</sub>)<sub>5</sub>Br]Br<sub>2</sub> + 2 H<sub>2</sub>O  
இத்தகைய அணைவுச் சேர்மங்களுக்கான கட்டமைப்பு அல்லது வாய்பாடு கூட புரிந்து கொள்ளப்படுவதற்கு முன்பே, 1870 ஆம் ஆண்டுகளில் இது முதன்முதலில் கண்டுபிடிக்கப்பட்டது. இந்த ஆரம்பகால வேலை, புரோமைடு குழுக்களில் மூன்றில் இரண்டு பங்கு மட்டுமே நைட்ரேட்டு மற்றும் டைதயோனேட்டு போன்ற பிற அயனிகளுடன் பரிமாற்றம் செய்யக்கூடியதாக இருப்பதைக் காட்டுகிறது.  
அணைவுச் சேர்மம் நீர்சேர்க்கைக்கு உட்படுகிறது, அதாவது புரோமைடு தண்ணீரால் இடம்பெயர்கிறது::[Co(NH<sub>3</sub>)<sub>5</sub>Br]Br<sub>2</sub> + H<sub>2</sub>O → [Co(NH<sub>3</sub>)<sub>5</sub>(H<sub>2</sub>O)]Br<sub>3</sub>  
இச்செயல்முறை பிளாட்டினத்தால் வினையூக்கம் செய்யப்படுகிறது.
# செரி பெர்தானா

**செரி பெர்தானா** (மலாய்; ஆங்கிலம்: *Seri Perdana*) என்பது புத்ராஜெயாகூட்டரசு பிரதேசத்தில் அமைந்துள்ள மலேசியப் பிரதமரின் அரசு மாளிகையாகும். செரி பெர்தானா மாளிகை, புத்ராஜெயா ஏரிக்கரையில் அமைந்துள்ளது.  
இந்த மாளிகை, தற்போது டத்தோ ஸ்ரீ அன்வார் இப்ராகிம் அவர்களின் அரசு இல்லமாக விளங்குகிறது.
# செரி பெர்தானா

## வரலாறு

இந்த மாளிகையின் கட்டுமானம் 1997-இல் தொடங்கி 1999-இல் நிறைவடைந்தது. இந்த மாளிகை பெர்தானா புத்ராவின் கட்டிடக் கலையைப் பகிர்ந்து கொள்கிறது. இந்த மாளிகையில் முதலில் வசித்தவர் மகாதீர் முகமது. அதைத் தொடர்ந்து அப்துல்லா அகமத் படாவி, நஜீப் ரசாக் வசித்தனர்.  
நஜீப் ரசாக்கிற்கு அடுத்து மகாதீர் முகமது இரண்டு முறை வசித்துள்ளார். அவருக்கு அடுத்து முகிதீன் யாசின், இசுமாயில் சப்ரி யாகோப் ஆகியோர் வசித்தனர். தற்போது, அன்வார் இப்ராகிம் அவர்களின் அரசு இல்லமாக உள்ளது.
# செரி பெர்தானா

## கட்டிடப் பகுதிகள்

- சிறப்பு விருந்தினர் மண்டபம்
- கூட்ட மன்றம்
- தொழுகைக் கூடம்
- விருந்து மண்டபம்
- பிரதமரின் பிரதான வசிப்பிடம்
- நிர்வாக அலுவலகம்
- பணியாளர்களின் குடியிருப்புகள்
- தெற்கு தோட்டம்
- வடக்கு தோட்டம்
# டிசைன் வில்லேஜ்

**டிசைன் வில்லேஜ்** (மலாய்; ஆங்கிலம்: *Design Village*) என்பது மலேசியாவின் பினாங்கில் உள்ள பத்து காவான் புறநகர்ப் பகுதியில் அமைந்துள்ள ஒரு பேரங்காடி ஆகும்  
2016-இல் திறக்கப்பட்ட இந்தப் பேரங்காடி, 37,161 சதுர மீட்டர் (400,000 சதுர அடி) பரப்பளவைக் கொண்டது. மலேசியாவின் மிகப்பெரிய விற்பனை நிலையம் என அறியப்படுகிறது. அத்துடன் இந்தப் பேரங்காடி 24 ஏக்கர் வெப்பமண்டல அமைப்பைக் கொண்ட பூங்காவில் தோட்டத்தில் கட்டப்பட்டதாக கூறப்படுகிறது.
# டிசைன் வில்லேஜ்

## பொது

குத்தகைதாரர்களில் கேப் (Gap), டிம்பர்லேண்ட் (Timberland), பியர் கார்டின் *(Pierre Cardin),* படினி *(Padini),* அடிடாஸ் (*Adidas)*, பாடி குளோவ் *(Body Glove)*, லெவிஸ் *(Levi's),* கெஸ் *(Guess),* சாம்சோனைட் *(Samsonite),* எஸ்பிரிட் *(Esprit)* மற்றும் காட்டன் ஆன் *(Cotton On)* ஆகியவை அடங்கும்.  
பேரங்காடிக்குள் காபி பீன் *(Coffee Bean),* ஸ்டார்பக்ஸ் *(Starbucks),* பாஸ்கின்-ராபின்ஸ் *(Baskin-Robbins)* மற்றும் வெண்டிஸ் *(Wendy's)* போன்ற உணவகங்களும் உள்ளன. வாட்சன்ஸ் *(Watsons)* மற்றும் 7-லெவன் *(7-Eleven)* போன்ற பன்னாட்டு நிறுவனங்களும் தங்களின் வணிக மையங்களைக் கொண்டுள்ளன.
# கோபர்கோன்

**கோபர்கோன்** (*Kopargaon*), இந்தியாவின் மகாராட்டிரம் மாநிலத்தில் அகமதுநகர் மாவட்டத்தில் அமைந்த நகராட்சியுடன் கூடிய நகரமாகும். இதனருகே 15 கிலோ மீட்டர் தொலைவில் சீரடி சாய்பாபா கோயில் உள்ளது. கோபர்கோன் நகரத்தில் தொடருந்து நிலையம் உள்ளது.
# கோபர்கோன்

## அமைவிடம்

கோபர்கோன் நகரம் அகமத்நகருக்கு வடமேற்கே 98.6 கிலோ மீட்டர் தொலைவிலும்; சீரடிக்கு வடக்கே 14.4 கிலோ மீட்டர் தொலைவிலும், நாசிக் நகரத்திற்கு கிழக்கே 90 கிலோ மீட்டர் தொலைவிலும், புனேவுக்கு வடக்கில் 227.6 கிலோ மீட்டர் தொலைவிலும், மும்பைக்கு வடகிழக்கே 236 கிலோ மீட்டர் தொலைவிலும் உள்ளது.
# கோபர்கோன்

## புவியியல்

பாகையில், கடல் மட்டத்திலிருந்து 593&nbsp;மீட்டர் (2,117 அடி) உயரத்தில் அமைந்த கோபர்கோன் நகரத்தில் கோதாவரி ஆறு பாய்கிறது.
# கோபர்கோன்

## மக்கள் தொகை பரம்பல்

26 வார்டுகளும், 13,211 வீடுகளும் கொண்ட கோபர்கோன் நகரத்தின், 2011ஆம் ஆண்டின் கணக்கெடுப்பின்படி, மக்கள் தொகை 65,273 ஆகும். இதில் ஆண்கள் 33,222 மற்றும் 32,051 உள்ளனர். பாலின விகிதம் 1000 ஆண்களுக்கு 965 பெண்கள் வீதம் உள்ளனர். 6 வயதிற்குட்பட்ட குழந்தைகள் 12.01% ஆக உள்ளனர். சராசரி எழுத்தறிவு 85.08% ஆக உள்ளது. இதன் மக்கள் தொகை பட்டியல் சாதியினரும் பட்டியல் பழங்குடியினரும் முறையே 16.07 % மற்றும் 2.56 % ஆக உள்ளனர். இதன் மக்கள் தொகையில் இந்துக்கள் 74.89%, துருக்கர்கள் 19.19%, சமணர்கள் 2.88%, பௌத்தர்கள் 1.31%, சீக்கியர்கள் 0.82% மற்றும் பிறர் 1.00% ஆகவுள்ளனர்.
# சூர்யா சிங் பெசுரா

**சூர்யா சிங் பெசுரா** (*Surya Singh Besra*) இந்தியாவைச் சேர்ந்த ஓர் அரசியல்வாதியாவார். மாநிலக் கட்சியான அனைத்து சார்க்கண்ட் மாணவர்கள் சங்கம் மற்றும் சார்க்கண்ட் மக்கள் கட்சி ஆகியவற்றின் நிறுவனர் செயலாளர் ஆக அறியப்படுவதால் முக்கிய அரசியல்வாதியாக கருதப்படுகிறார். சார்க்கண்டு தனி மாநிலத்திற்கான இயக்கத்தின் முக்கிய தலைவராகத் திகழ்ந்த இவர் 1990 ஆம் ஆண்டில் காட்சிலா தொகுதியில் போட்டியிட்டு வெற்றி பெற்று சட்டமன்ற உறுப்பினராகப் பிரதிநிதித்துவப்படுத்தினார்.
# இளசை மணியன்

**இளசை மணியன்** (இயற்பெயர்:*மு. இராமசுப்பிரமணியன்*) (பிறப்பு:1942-மறைவு:2020) இவர் எழுத்தாளர், பத்திரிக்கையாளர் மற்றும் பாரதி ஆய்வாளர் ஆவார். இவர் பாரதி ஆய்வு, இலக்கியத் திறனாய்வு, வரலாற்று ஆய்வு, கதை, கவிதை, மொழிபெயர்ப்புகளைச் செய்துள்ளார். பாரதியார் பிறந்த எட்டயபுரத்தில் பிறந்த இவர் பாரதி நினைவு இல்லத்தின் காப்பாளராக பணிபுரிந்து ஓய்வு பெற்றார். பாரதி மீது கொண்ட பற்றால் இவர் இளசை மணியன் என்ற பெயரில் பாரதி ஆய்வு மேற்கொண்டு வந்தார்.
# இளசை மணியன்

## படைப்புகள்

பாரதி மீது கொண்ட பற்றால் இவர் இளசை மணியன் என்ற பெயரில் பாரதி ஆய்வு மேற்கொண்டு வந்தார். இவரது சில படைப்புகள்:
- பாரதி தரிசனம் ( 2 பாகங்கள்)
- பாரதியும் மத நல்லிணக்கமும்
- பாரதியும் சோசலிசமும்
- பாரதியும் ரஷ்யப் புரட்சியும்
- பாரதியாரின் இந்தியா
- பென்ஷன் (சிறுகதைத் தொகுப்பு)
- எட்டயபுரம் வரலாறு
# இளசை மணியன்

## மறைவு

இளசை மணியன் மூச்சுத் திணறல் காரணமாக திருநெல்வேலி மருத்துவமனையில் அனுமதிக்கப்பட்டு, சூலை 2020ஆம் ஆண்டில் காலமானார்.
# இளசை மணியன்

## பாரதி நூற்றாண்டு நினைவு விருது

பாரதி ஆய்வாளர்களில் ஒருவரான இளசை மணியன் மறைவிற்குப் பின் டிசம்பர் 2021ல் தமிழக அரசு, பாரதி ஆய்வாளர்கள் விருது 6 பேருக்கு வழங்கிது. 6 பேரில் இளசை மணியனும் ஒருவர். இவர் 2020ல் மறைந்து விட்டதால், இவரது குடும்பத்தினருக்கு தமிழக அரசு மூன்று இலட்சம் ரூபாய் மற்றும் பாராட்டுச் சான்றிதழ் வழங்கி கௌரவித்தது.
# ஜெயந்த லால் இரத்தினசேகரா

பேராசிரியர் **ஜெயந்த லால் இரத்தினசேகரா** (*Jayantha Lal Ratnasekera*, பிறப்பு: 4 நவம்பர் 1962) இலங்கைக் கல்வியாளரும், கிழக்கு மாகாணத்தின் ஆளுநரும் ஆவார். இவர் இலங்கையின் ஊவா வெல்லச பல்கலைக்கழகத்தின் துணைவேந்தராக 2017 பெப்ரவரி முதல் நவம்பர் 2023 வரை பணியாற்றியுள்ளார்.
# ஜெயந்த லால் இரத்தினசேகரா

## தொடக்க வாழ்க்கை

இரத்தினசேகரா தனது தொடக்கக் கல்வியை கந்தளாய், அக்ரபோதி வித்தியாலயத்திலும், இடைநிலைக் கல்வியை கொழும்பு நாலந்தா கல்லூரியிலும் கற்றார். பின்னர் 1888 இல் மொஸ்கோ பத்திரிசு லுமும்பா பல்கலைக்கழகத்தில் வேதியியலில் முதுமாணிப் பட்டம் பெற்று, அதே பல்கலைக்கழகத்தில் 1993 இல் வேதியியலில் முனைவர் பட்டமும் பெற்றார்.
# ஜெயந்த லால் இரத்தினசேகரா

## கல்விப் பணி

ஜயந்த லால் 1996 இல் ரஜரட்டை பல்கலைக்கழகத்தில் மூத்த விரிவுரையாளராகச் சேர்ந்தார். 2018 இல் வேதியியலில் பேராசிரியரானார். 1996 முதல் 1999 வரை பல்கலைக்கழகத்தின் பயன்பாட்டு அறிவியல் துறையின் தலைவராகவும் பின்னர் 1999 முதல் 2005 வரை பயன்பாட்டு அறிவியல் பீடத்தின் தலைவராகவும் பணியாற்றினார். 2017 இல் ஊவா வெல்லச பல்கலைக்கழகத்தின் உபவேந்தராக அன்றைய அரசுத் தலைவர் கோட்டாபய ராஜபக்சவினால் நியமிக்கப்பட்டார்.  
புதுப்பிக்கத்தக்க எரிசக்தி மூலங்கள், சுற்றுச்சூழல் வேதியியல், கோட்பாட்டு வேதியியல், உயர் கல்வியில் தர உத்தரவாதம், அறிவியல் கல்வி ஆகியவற்றில் இவரது ஆய்வுகள் இருந்தன. இரத்னசேகர பல பயிற்சி திட்டங்களிலும் பட்டறைகளிலும் ஒரு பயிற்சியாளராக இருந்துள்ளார். இவர் ஒரு சார்பிலா பத்திரிகையாளர், எழுத்தாளர், மொழிபெயர்ப்பாளர் என நன்கு அறியப்பட்டவர்.
# ஜெயந்த லால் இரத்தினசேகரா

## கிழக்கு மாகாண ஆளுநர்

ஜயந்த லால் ரத்னசேகர கிழக்கு மாகாணத்தின் 9-ஆவது ஆளுநராக அரசுத் தலைவர் அனுர குமார திசாநாயக்கவினால் 2024 செப்டம்பர் 25 அன்று நியமிக்கப்பட்டார்.
# குருவித்துறை சித்திர ரத வல்லப பெருமாள் கோயில்

**சித்திர ரத வல்லப பெருமாள் கோயில்** என்பது ஒரு பெருமாள் கோயில் ஆகும். இக்கோயிலின் மூலவர் சித்திர ரத வல்லப பெருமாள் மற்றும் தாயார் செண்பகவல்லி ஆவர்.
# குருவித்துறை சித்திர ரத வல்லப பெருமாள் கோயில்

## அமைவிடம்

இந்தியாவின் தமிழ்நாடு மாநிலத்தில் மதுரை மாவட்டத்தின், மதுரை நகரிலிருந்து 35 கி. மீ. தொலைவிலுள்ள, குருவித்துறை புறநகர்ப் பகுதியில், என்ற புவியியல் ஆள்கூறுகள் கொண்டு, இக்கோயில் அமைந்துள்ளது.
# குருவித்துறை சித்திர ரத வல்லப பெருமாள் கோயில்

## தலக்குறிப்பு

சடாவர்மன் ஸ்ரீவல்லப பாண்டியன் (கி. பி. 1101 - 1124) ஆட்சி செய்த காலத்தில் இத்திருத்தலம் 'குருவிக்கல்' என்று அழைக்கப்பட்டது. இப்பகுதியில் வைகை ஆற்றின் குறுக்கே கட்டப்பட்ட சிறு அணை ஒன்றின் ஓரமாக அமைந்திருந்த ஆற்றுத்துறை 'குருவிக்கல்துறை' என்று அழைக்கப்பட்டு, பின்னர் பெயர் மருவி 'குருவித்துறை' என்று வழங்கப்படலாயிற்று.
# குருவித்துறை சித்திர ரத வல்லப பெருமாள் கோயில்

## சிறப்பு

இக்கோயிலில் குடிகொண்டுள்ள சித்திர ரத வல்லப பெருமாள், சந்தன மரத்தினால் உருவாக்கப்பட்டு அருள்பாலிக்கின்றார்.  
இக்கோயிலில் மூலவர் கிழக்கு நோக்கி அருள்பாலிக்க, அவரை நோக்கி நெஞ்சில் கைகூப்பி வணங்கியவாறு மேற்குத் திசை நோக்கி குருபகவான் காட்சியளிக்கிறார். குருபகவானுக்கு அருகில் சக்கரத்தாழ்வார் தோற்றமளிக்கிறார். ஒரே சன்னதியில் குரு பகவான் மற்றும் சக்கரத்தாழ்வார் அருள்பாலிப்பது சிறப்பம்சமாகும். பன்னிரு ஆழ்வார்களும் ஒருசேர இக்கோயிலில் வீற்றிருப்பது வேறெந்த கோயிலிலும் இல்லாத சிறப்பாகும்.
# குருவித்துறை சித்திர ரத வல்லப பெருமாள் கோயில்

## புராண முக்கியத்துவம்

தேவர்களுக்கும் அசுரர்களுக்கும் சண்டை நடைபெற்ற காலங்களில் தேவர்கள் அதிகம் பேர் மாண்டனர். அசுரர்கள் மாண்ட போதிலும், அசுர குருவான சுக்கிராச்சாரியார் அவருக்கு மட்டுமே தெரிந்த 'மருத சஞ்சீவினி' மந்திரம் மூலம் மாண்டு போன அசுரர்களை மீண்டும் உயிர்த்தெழச் செய்தார்.  
இதனை அறிந்து கொண்ட தேவர்களும், தங்கள் குருவான தேவகுரு என்கிற குருபகவானிடம் முறையிட்டனர். பின்னர் சுக்கிராச்சாரியாரிடம் அந்த மந்திரத்தைக் கற்கும் பொருட்டு அவர்கள் சார்பாக குருபகவானின் மகன் கசன் தேர்ந்தெடுக்கப்பட்டு, சுக்கிராச்சாரியார் அறியாதவாறு அவரிடம் சீடனாக அனுப்பி வைக்கப்பட்டான்.  
சுக்கிராச்சாரியார் இருப்பிடம் சென்று சேர்ந்து, அங்கு கற்றவாறே அவருடைய மகள் தேவயானியிடம் போலியாக அன்பு செலுத்தி வந்தான். தேவயானியும் காதல்வயப்பட்ட வளாக கசனிடம் பழகினாள். மருத சஞ்சீவினி மந்திரத்தை சுக்கிராச்சாரியாரிடமிருந்து கற்ற கசனின் செயற்பாடுகள் அசுரர்களுக்கு சந்தேகத்தை ஏற்படுத்தியது. அம்மந்திரம் கசனுக்கு தெரிய வருமானால் அசுரர்களுக்கு ஆபத்து என்பதை உணர்ந்த அசுரர்கள் கசனைச் சாம்பலாக்கி, சுக்கிராச்சாரியார் அருந்தும் பானத்தில் கலந்து கொடுத்து விட்டனர். அதை அறியாமல் சுக்கிராச்சாரியாரும் அப்பானத்தைக் குடித்து விடவே, கசன் சுக்கிராச்சாரியாரின் வயிற்றில் மாட்டிக் கொண்டான்.  
கசனைக் காணாது தவித்த தேவயானி அவளது தந்தையிடம் முறையிடவே, அவரும் தன் தவ வலிமையால் கசன் தன் வயிற்றிலேயே இருப்பதை உணர்ந்து, மருத சஞ்சீவினி மந்திரத்தால் அவனை உயிர்ப்பித்தார். கசன் சுக்கிராச்சாரியார் வயிற்றைக் கிழித்துக் கொண்டு உயிர் பெற்று வந்தான். வயிறு கிழிந்ததால் சுக்கிராச்சாரியார் மாண்டு போனார். பின், கசன், தான் கற்ற மருத சஞ்சீவினி மந்திரத்தால் சுக்கிராச்சாரியாரரை உயிர் பெறச் செய்தான்.  
சுக்கிராச்சாரியார் அவனிடம் தேவயானியை மணந்து கொள்ள வேண்ட, தானும் அவர் வயிற்றிலிருந்தே உயிர் பெற்றதால், தேவயானி அவனுக்கு சகோதரியாவாள் என்று கூறி சமாளித்து அவனது இருப்பிடமான தேவலோகம் செல்ல சுக்கிராச்சாரியாரிடம் அனுமதி பெற்று கிளம்பினான். ஆனால், தேவயானி அதற்கு சம்மதிக்காமல், அவன் தேவலோகம் செல்லாமல் இருக்க மலைகளால் தடுத்தாள்.  
கசனின் இந்நிலையை அறிந்த குருபகவான், அகத்தியரின் ஆலோசனைப்படி, பூலோகத்தில் குருவித்துறை பகுதியில் மகாவிஷ்ணுவை தியானித்து தன் மகனை மீட்டுத் தர வேண்டினார். மகாவிஷ்ணுவும் சித்திரை மாதம் சித்திரை நட்சத்திரத்தில் சித்திர ரதம் ஒன்றில் அமர்ந்து வந்து, குருவுக்கு இவ்விடத்தில் காட்சியருளினார். பின்னர் சக்கரத்தாழ்வாரை அனுப்பி, கசனை மீட்டு குருவிடம் ஒப்படைத்தார். குருவின் வேண்டுகோளை ஏற்று இவ்விடத்திலேயே கோயில் கொள்ளலானார். அதனாலேயே, சித்திர ரத வல்லப பெருமாள் கோயில் கொண்ட தலமாயிற்று, இத்திருத்தலம்.
# குருவித்துறை சித்திர ரத வல்லப பெருமாள் கோயில்

## பராமரிப்பு

தமிழ்நாடு அரசின் இந்து சமய அறநிலையத் துறை பராமரிப்பு கட்டுப்பாட்டின் கீழ் இக்கோயில் இயங்குகிறது.